Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 217/1998. (XII. 30.) Korm. rendelet 109. § (10) bekezdésében foglaltaknak megfelelően.
Paragraph Index: 854

3. A források összevezetése az ISPA lebonyolítási számlákon A jogosult felé a kifizetések lebonyolításához projektenként (Pénzügyi Megállapodásonként) egy ISPA lebonyolítási számla kerül megnyitásra. Ezekhez a számlákhoz kapcsolódik a Kincstár informatikai rendszere, amely vezeti az ISPA projektek analitikus nyilvántartását. Minden az ISPA lebonyolítási számlákon végrehajtott tranzakció megjelenik az analitikus rendszerben a megfelelő projektnél. Az analitikus rendszerben projektenként felvezetésre kerül a Beruházási Alapokmány, amely tartalmazza a teljes beruházásra vonatkozó adatokat, valamint a megvalósítás tervezett éves ütemét, továbbá a megvalósításra kötött és a Kincstárhoz bejelentett szerződéseket. A rendszerben történő rögzítéskor minden projekthez egy beruházási jelzőszám kerül hozzárendelésre, amely alapján a pénzügyi tranzakciók az ISPA lebonyolítási számláról ebbe a rendszerbe is átvezetésre kerülnek. 2000/131. szám Az ISPA lebonyolítási számlák teljeskörűen tartalmazzák az ISPA projekt pénzügyi tranzakcióit, a hozzá kapcsolt analitikus rendszerből pedig projektenként és a teljes ISPA programra vonatkozóan összesítve is megjelenik a felhasználás. Az ISPA Végrehajtó Szervezet feladata annak biztosítása, hogy a kifizetésekhez szükséges források az ISPA lebonyolítási számlán időben a Beruházási Alapokmánynak megfelelően rendelkezésre álljanak. A költségvetésben tervezett rész biztosításához az ISPA Végrehajtó Szervezet igény szerinti rendszerességgel támogatást igényel a hozzá benyújtott számlák alapján írásban: — az EU által finanszírozott rész és a — a nemzeti költségvetési támogatás rész biztosítására, a minisztérium Költségvetési Főosztálytól. A kincstári kifizetések teljesítéséhez szükséges források — deviza része a KöM/KöViM ISPA euró számláról, — a költségvetési támogatási része pedig a KöViM, illetve KöM ISPA EFK számlájáról kerül lehívásra, illetve — más fejezetek fejezeti kezelésű EFK számlájáról kerül átutalásra a a megfelelő ISPA lebonyolítási számlákra. Az ISPA lebonyolítási számlán a fenti jóváírások — az előírt finanszírozási arányban — mindig csak a kifizetésre váró támogatások összegének megfelelően kerülnek a számlára. Az egyéb források számlára utalása is a kifizetések előtt történik meg. A jóváírásokat követően a kifizetések azonnal indításra kerülnek. Ezáltal a számlán ezt követően egyenleg nem jelentkezik. Az EU forrás átmeneti hiánya esetében az éves költségvetési támogatás vagy a kedvezményezett által történő megelőlegezés nyújt fedezetet az esedékes kifizetésekre, mint felső korlát. A kifizetések és a központi költségvetésben való elszámolás teljesítésarányosan történik. III. A kifizetések lebonyolítása

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes